**ความรู้ทั่วไปเกี่ยวกับภาษาไทย**

**กฤติกา ผลเกิด**

**ความหมายของภาษา**

วิจินตน์ ภาณุพงศ์ (2527 : 6) กล่าวว่า ภาษา หมายถึง เสียงพูดที่เป็นสัญลักษณ์แทนความหมายที่มนุษย์สร้างขึ้น เพื่อเป็นเครื่องมือสื่อสารในสังคม ภาษาแบ่งเป็นภาษาพูดและภาษาเขียน ภาษาเขียนเป็นสิ่งที่ประดิษฐ์ขึ้นเพื่อใช้แทนภาษาพูดโดยสมมุติตัวอักษรแทนเสียง

ภาษาเป็นศาสตร์ หมายถึง ภาษาต้องมีระเบียบกฎเกณฑ์ ภาษาจึงเป็นวิชาที่เป็นศาสตร์ ผู้ใช้ต้องรักษากฎเกณฑ์นั้น ๆ แต่กฎเกณฑ์หรือหลักของภาษาไม่ตายตัวเหมือนกฎวิทยาศาสตร์ ภาษาเป็นสิ่งที่มนุษย์กำหนดขึ้นสามารถเปลี่ยนแปลงตามธรรมชาติของภาษา

ภาษาเป็นศิลป์ หมายถึง ภาษาที่ดีนอกจากสื่อความหมายที่ดีแล้วต้องมีความงดงามในกระบวนความ ในการใช้ภาษามีความไพเราะ การที่จะเข้าใจภาษาหรือใช้ภาษาได้ดีนั้นต้องรู้จักรสของภาษา ภาษาซึ่งเป็นวิชาประเภทศิลป์ ที่ต้องอาศัยไหวพริบของผู้ศึกษาและการฝึกฝนเป็นสำคัญ

**ลักษณะเฉพาะของภาษาไทย**

ภาษาไทยมีตัวอักษรเป็นของตนเอง พระเจ้าวรวงศ์เธอกรมหมื่นนราธิปพงศ์ประพันธ์ทรงกล่าวถึงตัวอักษรไทยว่า พ่อขุนรามคำแหงได้บัญญัติตัวอักษรไทยขึ้นโดยดัดแปลงแบบที่ใช้กันอยู่ก่อนบ้างนั้น ก็ได้บัญญัติขึ้นเพื่อให้เหมาะสมแก่ภาษาไทยเป็นส่วนมาก แต่แล้วก็ได้มีอักษรเพิ่มขึ้นมาเพื่อถ่ายตัวอักษรภาษาบาลีสันสกฤต ซึ่งเขียนต่างกันแต่ออกเสียงเหมือนกัน ตัวอักษรของไทยที่ใช้อยู่ในปัจจุบันมีดังนี้

1. ตัวอักษรแทนเสียงแท้ คือ สระ มี 32 เสียง 21 รูป คือ

- ะ วิสรรชนีย์ -า ลากข้าง

ิ พินทุ์อิ ่ ฝนทอง

ํ หยาดน้ำค้าง “ ฟันหนู

ุ ตีนเหยียด ู ตีนคู้

เ- ไม้หน้า โ- ไม้โอ

็ ไม้ไต่คู้ ั ไม้หันอากาศ

อ ตัวออ ว ตัววอ

ย ตัวยอ ไ ไม้มลาย

ใ ไม้ม้วน

ฤ รึ ฤๅ ตัวรือ

ฦ ลึ ฦๅ ตัวลือ

1. ตัวอักษรแทนเสียงแปร คือพยัญชนะมี 44 ตัว

ก ข ฃ ค ฅ ฆ ง

จ ฉ ช ซ ฌ ญ

ฎ ฏ ฐ ฑ ฒ ณ

ด ต ถ ท ธ น

บ ป ผ ฝ พ ฟ ภ ม

ย ร ล ว ศ ษ ส ห ฬ อ ฮ

1. ตัวอักษรแทนเสียงดนตรี คือ วรรณยุกต์มี 4 รูป 5 เสียง

่ ไม้เอก ้ ไม้โท

๊ ไม้ตรี ๋ ไม้จัตวา

เสียงสามัญ ไม่มีรูป

1. ตัวอักษรแทนจำนวน คือ ตัวเลข

๐ ๑ ๒ ๓ ๔ ๕ ๖ ๗ ๘ ๙

**ภาษาไทยแท้เป็นภาษาคำโดด**

คำพยางค์เดียวซึ่งมีความหมายสามารถเข้าใจได้ทันที เช่น

คำเรียกเครือญาติ พ่อ แม่ พี่ น้อง ลุง ป้า น้า อา ปู่ ย่า ตา ยาย

คำกริยา ไป มา กิน นั่ง นอน

คำเรียกชื่อสัตว์ นก กา ไก่ หมู หมา วัว ควาย

คำเรียกชื่อสิ่งของ เสื้อผ้า หม้อ ชาม ไร่ นา